# Alojz Peterle

### Iz Wikipedije, proste enciklopedije

Alojz Peterle (znan tudi kot Lojze Peterle [lójze peterlè]), slovenski politik, predsednik vlade, * 5. julij 1948, Čužnja vas pri Trebnjem, Slovenija.

## [uredi] Življenjepis

Alojz Peterle je leta 1975 diplomiral iz geografije in zgodovine, poleg tega je opravil še prvo stopnjo iz ekonomije.

Najprej se je zaposlil na Urbanističnem institutu, kjer se je ukvarjal z varstvom okolja, prostorskim planiranjem in urbanizmom. Zatem je odšel na Zavod za družbeno planiranje, kjer je bil svetovalec za varstvo okolja. Poleg tega je urejal Revijo 2000 in Tretji dan.

Leta 1989 je ustanovil stranko Slovenskih krščanskih demokratov (SKD) in bil njen predsednik do leta 2000, ko se je združila s Slovensko ljudsko stranko (SLS). Na prvih demokratičnih volitvah leta 1990 je SKD dosegla najboljši rezultat v zmagoviti koaliciji Demos, zato je v skladu s koalicijskim dogovorom Peterletu pripadlo mesto predsednika vlade, kar je postal 16. maja 1990. Njegova vlada je uspešno prestala osamosvojitev Slovenije in slovensko osamosvojitveno vojno, kmalu po njej pa je Demos zaradi notranjih nasprotij razpadel in ko je 14. maja 1992 skupščina izglasovala nezaupnico vladi, je Peterleta nasledil Janez Drnovšek.

Po volitvah konec leta 1992 je SKD vstopila v koalicijo z zmagovito stranko LDS in Peterle je postal zunanji minister. Po parafiranju oglejskega sporazuma z Italijo leta 1994 je zaradi odzivov javnosti in po njegovem mnenju nedopustne reakcije LDS odstopil.

Lojze Peterle in Hillary Clinton

Med letoma 1996 in 2000 je bil poslanec Državnega zbora in vodil parlamentarno skupino za evropske zadeve.

Ko sta se aprila leta 2000 njegova SKD in SLS združili, je postal podpredsednik novonastale SLS+SKD Slovenske ljudske stranke. V kratkem obdobju Bajukove vlade je znova postal zunanji minister. Zaradi notranjih nesoglasij glede ustavnih sprememb in volilnega sistema je združena SLS kmalu razpadla in Peterle je skupaj s takratnim predsednik vladeom Andrejem Bajukom ustanovil stranko Nova Slovenija (N.Si).

Na listi te stranke je bil leta 2000 znova izvoljen v Državni zbor in bil član več odborov. Februarja 2002 je postal predstavnik Slovenije v Konvencije o prihodnosti EU, ki je pripravljala ustavo Evropske unije. 15. aprila 2002 je postal član predsedstva Konvencije, kjer je zastopal 13 takratnih držav kandidatk. Bralci tednika European Voice so to izbrali za "Evropski dosežek leta 2003".

Na volitvah v Evropski parlament leta 2004 sta tako njegova stranka NSi kot tudi on prejela največ glasov, tako da trenutno opravlja funkcijo poslanca v Evropskem parlamentu.

V času slovenskega predsedovanje OVSE je bil osebni odposlanec predsedujočega za srednjo Azijo. Na ta način je leta 2005 aktivno sodeloval pri reševanju konfliktov v Kirgiziji in Kazahstanu.

Poleg tega je bil tudi predsednik Čebelarske zveze Slovenije, dokler ni novembra 2005 odstopil zaradi prevelikih službenih dolžnosti.

Novembra 2006 je napovedal svojo kandidaturo na naslednjih predsedniških volitvah jeseni 2007.

## [uredi] Glej tudi

- seznam slovenskih politikov
- seznam prejemnikov častnega znaka svobode Republike Slovenije

## [uredi] Zunanje povezave

Zbirko navedkov na temo
Alojz Peterle lahko najdete tudi v Wikinavedku.

- Peterle.si
- Evropski parlament
- Stran o Lojzetu Peterletu na straneh N.Si
- Biografija na straneh Ustavne konvencije eU (v angleščini)

Predsednik Vlade Republike Slovenije |
--- | ---
Alojz Peterle | Janez Drnovšek | Andrej Bajuk | Janez Drnovšek | Anton Rop | Janez Janša

Zunanji ministri Slovenije |
--- | ---
Dimitrij Rupel | Alojz Peterle | Zoran Thaler | Davorin Kračun | Zoran Thaler | Boris Frlec | Dimitrij Rupel | Alojz Peterle | Dimitrij Rupel | Ivo Vajgl | Dimitrij Rupel

Vzpostavljeno iz »http://sl.wikipedia.org../../../a/l/o/Alojz_Peterle_b7f7.html«

Kategorije: Predsedniki vlade Slovenije | Ministri za zunanje zadeve Republike Slovenije | Rojeni leta 1948 | Evroposlanci iz Slovenije | Podpredsedniki vlade Slovenije | Slovenski politiki | Slovenski poslanci | Slovenski rimokatoličani | Nosilci častnega znaka svobode Republike Slovenije | Predsedniki Slovenskih krščanskih demokratov | Poslanci Državnega zbora Republike Slovenije (1992-1996) | Podpredsedniki Evropske zveze krščanskih demokratov | Člani Odbora za varstvo človekovih pravic (Slovenija)

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Polski
- Српски / Srpski
- Svenska